
Narva										           20.12.2018. a
      
                                                                                        
Narva Linnavolikogu 22.02.2017. a otsuse nr 9 „Projekti „Narva lasteaia Punamütsike (Viru tn 4) renoveerimine ja lasteaiahoones energiatõhususe ja taastuvenergia kasutuse edendamine“ omafinantseeringu kinnitamine“ muutmine 

1. ASJAOLUD JA MENETLUSE KÄIK
Narva Linnavolikogu 22.02.2017 otsusega nr 9 projekti „Narva lasteaia Punamütsike (Viru tn 4) renoveerimine ja lasteaiahoones energiatõhususe ja taastuvenergia kasutuse edendamine“ kinnitati omafinantseering summas 523 013 eurot.
Projekti „Narva lasteaia Punamütsike (Viru tn 4) renoveerimine ja lasteaiahoones energiatõhususe ja taastuvenergia kasutuse edendamine“ eesmärgiks on lasteaia hoone renoveerida, parandada olemasoleva hoone seisundit ja energiatõhusust ning tagada linna eelarveliste vahendite säästlikku kasutamist hoone ülalpidamiseks. 
Projekti elluviimine algas 2016. aastal ja projekti kestvus oli esialgselt planeeritud kuni 2018. aasta lõpuni. Käesolevaks ajaks on teostatud Narva Lasteaia Punamütsike hoone (Viru tn 4) põhiprojekti täiendamine, (riigihanke 192738 raames)..
Samuti on läbiviidud põhiprojekti ekspertiis ja Narva Linnavalitsuse 04.04.2018. a korraldusega nr 296-k on välja antud ehitusluba Narva koolieelse lasteasutuse Punamütsike (Viru tn 4) ümberehitamiseks.
30.03.2018. a riigihangete registri kaudu avaldati konkurentsipõhine läbirääkimistega hankemenetlust „Narva lasteaia Punamütsike (Viru tn 4) ehitustööd“ (viitenumber: 195776), läbirääkimiste käigus pakkumused esitati kolm korda. Vaatamata sellele asjaolule, et läbirääkimiste käigus ehitusmaksumusest võeti ära paljud positsioonid (sh reserv), viimases läbirääkimiste etapis esitatud pakkumused ületasid projekti eelarvet ning hankemenetlust tunnistati nurjunuks kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust ehk kõikide pakkumuste tagasilükkamine RHS § 116 lg 1 p 1 alusel.
18.10.2018. a riigihangete registri kaudu avaldati korduva konkurentsipõhine läbirääkimistega hankemenetlust „Narva lasteaia Punamütsike (Viru tn 4) ehitustööd“ (viitenumber: 201887), mis on hetkel pakkumuste vastavaks tunnistamise etapil. 06.12.2018. a seisuga on selgunud, et kõige madalama maksumusega pakkumus järjekordselt ületab projekti eelarvet. Seoses asjaoluga, et nii esimese hankemenetluse (viitenumber: 195776) käigus, kui ka teise hankemenetluse (viitenumber: 201887) ettevalmistamisel, rekonstrueerimise tööde maht vaadati üle mitu korda ja loobuti paljudest ehitustöödest ning materjalid ja seaded on asendatud odavamatega  pakkumuste maksumuse vähendamiseks ja võttes arvesse, et on jäänud ainult  need tööd, mis tuleb kindlasti teostada projekti eesmärgi saavutamiseks, tuleb suurendada projekti omafinantseeringu osa kuni 36 551 euro võrra ning omafinantseeringu osa kokku peab moodustama kuni 559 564 eurot.
Ülaltoodule tuginedes ja arvestades, et ehitustööde periood on 8 kuud, on vajalik muuta Narva Linnavolikogu 22.02.2017. a otsuse nr 9 projekti elluviimise perioodi kuni 2019. aasta lõpuni ning seega projekti elluviimiseks vajalikud omafinantseerimise rahalised vahendid aastate kaupa täpsustatakse igal aastal Narva linna arengukavas.

Projekti „Narva lasteaia Punamütsike (Viru tn 4) renoveerimine ja lasteaiahoones energiatõhususe ja taastuvenergia kasutuse edendamine“ eeldatav omafinantseerimise vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):

	
	2018
	2019

	omafinantseerimine
	16 128 €
	543 436 €



Seoses ülaltooduga on vajalik muuta Narva Linnavolikogu 22.02.2017. a otsuse nr 9 „Projekti „Narva lasteaia Punamütsike (Viru tn 4) renoveerimine ja lasteaiahoones energiatõhususe ja taastuvenergia kasutuse edendamine“ omafinantseeringu kinnitamine“ punkti 3.1 ja lisada punkti 3.3 järgmiselt: 
[bookmark: _GoBack]
3.1. Kinnitada projekti „Narva lasteaia Punamütsike (Viru tn 4) renoveerimine ja lasteaiahooned energiatõhususe ja taastuvenergia kasutuse edendamine“ omafinantseeringuks 2018.-2019. aastatel kokku kuni 559 564 eurot.

3.3.  Projekti omafinantseerimise summad aastate lõikes kajastada Narva linna Arengukavas. 
Seoses projekti „Narva lasteaia Punamütsike (Viru tn 4) renoveerimine ja lasteaiahooned energiatõhususe ja taastuvenergia kasutuse edendamine“ eelarve suurendamisega, projekti eeldatav kogumaksumus moodustab kokku kuni 772 621,60 eurot, millest meetme „Energiatõhususe ja taastuvenergia kasutuse edendamine avaliku sektori hoonetes“ toetuse maksimaalne summa moodustab kuni 213 057,60 eurot ja Narva linna omafinantseering 2018.-2019. a aastatele kuni 559 564 eurot.
2. ÕIGUSLIKUD ALUSED 
Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta kohaldatakse ka haldusorgani poolt haldusakti muutmise suhtes.
HMS § 68 lõike 2 kohaselt  haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

3. OTSUS
Muuta Narva Linnavolikogu 22.02.2017. a otsuse nr 9 „Projekti „Narva lasteaia Punamütsike (Viru tn 4) renoveerimine ja lasteaiahoones energiatõhususe ja taastuvenergia kasutuse edendamine“ omafinantseeringu kinnitamine“ punkti 3. sõnastada uues redaktsioonis:


„3. OTSUS
3.1. Kinnitada projekti „Narva lasteaia Punamütsike (Viru tn 4) renoveerimine ja lasteaiahoones energiatõhususe ja taastuvenergia kasutuse edendamine“ omafinantseering aastatel 2018-2019 kokku kuni 559 564 eurot laenu arvelt. 

3.2. Projekti omafinantseerimise summad aastate lõikes kajastada Narva linna arengukavas.

3.3. Kinnitada, et Narva linn kohustub hoonet kasutama munitsipaallasteaiana vähemalt viis aastat pärast projekti lõppemist.“


4.  RAKENDUSSÄTTED

4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavaks tegemisest.

